text: Сэмінар “Веснавы вянок”, праведзены школай этнасу “Дрэва Сонца”, улучаў у сваё кола й падрыхтоўку ды вывучэнне венэдскіх (балтаславянскіх) рун. А як толькі ўдзельнікі крануліся тэмы рунічнай пісьмовасьці, што паходзіць не са скандынаўскіх зямель, але карэніцца на Балтыцы й мае наўпростае дачыненьне да нашых прапродкаў – балтаў і славян, узьнікла натуральная патрэба дазнацца пра шлях рунікі сюды, у Край, дзе таксама археолагі адшуквалі старажытныя помнікі і рытуальныя прадметы з рунічнымі пазнакамі.
  Руны вядомыя чалавецтву з даўніх давён, з часоў дахрысьціянскіх. Найбольшай папулярнасьці ў наш час дасягнуў павяртаны спадкаемцам таемнапіс рун германскіх і скандынаўскіх: шмат хто цяпер навучаецца рунічнай варажбе. І шмат хто валодае хоць пачатковай інфармацыяй пра магутнага бога Одына ды ягонага брата-супраціўніка Локі са скандынаўскіх мітаў.